Ο  **Επιφάνιος** (ουκρανικά: *Епіфаній*, κατά κόσμον *Σερχίι Πετρόβιτς Ντουμένκο*, ουκρανικά: *Сергій Петрович Думенко*) είναι Μητροπολίτης Κιέβου και πάσης Ουκρανίας, προκαθήμενος της Ορθόδοξης Εκκλησίας της Ουκρανίας.

Βιογραφικά Στοιχεία
-------------------

Ο Σερχίι Πέτροβιτς Ντουμένκο γεννήθηκε στις 3 Φεβρουαρίου 1979 στο χωριό Βόβκοβε της Οδησσού, στην Σοβιετική Σοσιαλιστική Δημοκρατία της Ουκρανίας. Ολοκλήρωσε τις γυμνασιακές του σπουδές στη Stara Zhadova το 1996. Το 1999 αποφοίτησε από τη Θεολογική Ακαδημία Κιέβου με πτυχίο πρώτης τάξης και από το 2003 είναι διδάκτωρ Θεολογίας. Το 2006 και 2007 φοίτησε στη Φιλοσοφική Σχολή του Εθνικού και Καποδιστριακού Πανεπιστημίου Αθηνών. 

Εκάρη μοναχός της σχισματικής Ουκρανικής Ορθόδοξης Εκκλησίας (Πατριαρχείο Κιέβου) με το όνομα Επιφάνιος, προς τιμήν του Αγίου Επιφανίου της Κύπρου, στις 21 Δεκεμβρίου 2007 στην Μονή Αγίου Μιχαήλ (Κίεβο). Στις 6 Ιανουαρίου 2008 χειροτονήθηκε διάκονος από τον προκαθήμενό της, αυτοαποκαλούμενο "Πατριάρχη" Φιλάρετο, στις 20 Ιανουαρίου πρεσβύτερος και πέντε ημέρες μετά διορίστηκε γραμματέας του Φιλαρέτου. Στις 16 Μαρτίου (Κυριακή της Ορθοδοξίας) του αποδόθηκε το οφφίκιο του αρχιμανδρίτη και τέσσερις μέρες αργότερα τοποθετήθηκε ηγούμενος στο μοναστήρι Αγίου Μιχαήλ Βιντμπίτσκι. Στις 30 Μαΐου 2008 ανέλαβε διευθυντής του αυτοαποκαλούμενου Πατριαρχείου Κιέβου. Στις 7 Οκτωβρίου του ίδιου έτους του απονεμήθηκε ο τίτλος του Αναπληρωτή Καθηγητή της Ορθόδοξης Θεολογικής Ακαδημίας και στις 21 Οκτωβρίου εξελέγη Επίσκοπος Βισγορόδου, αντιπρόσωπος της μητρόπολης του Κιέβου. 

Στις 27 Ιουλίου 2010 διορίστηκε Διευθυντής της Θεολογικής Ακαδημίας Κιέβου. Την ίδια ημέρα τοποθετήθηκε Επίσκοπος Περεγιασλάβας Χμιελνικίου. Στις 23 Ιανουαρίου 2012 προήχθη σε Αρχιεπίσκοπο και διορίστηκε μόνιμο μέλος της Ιεράς Συνόδου. Στις 28 Ιουνίου 2013 προήχθη σε Μητροπολίτη Περεγιασλάβας, Χμιελνικίου και Μπελοτσερκώβου. Στις 13 Δεκεμβρίου 2017 ο τίτλος του μεταβλήθηκε σε «Περεγιασλάβας και Μπελοτσερκώβου». 

Ο Πατριάρχης Βαρθολομαίος υπογράφει τον τόμο, με τον Μητροπολίτη Κιέβου Επιφάνιο (με λευκό επιρριπτάριο) πίσω του

Προκαθήμενος Ορθόδοξης Εκκλησίας της Ουκρανίας
----------------------------------------------

Εξελέγη Μητροπολίτης Κιέβου και πάσης Ουκρανίας στις 15 Δεκεμβρίου 2018 στον καθεδρικό ναό της Αγίας Σοφίας (Κίεβο) από κληρικολαϊκή συνέλευση, η οποία προήλθε από την ένωση τριών εκκλησιαστικών σχημάτων που επετεύχθη υπό την προεδρία του τότε Μητροπολίτη Γαλλίας, Εμμανουήλ, και υπό την καθοδήγηση του Οικουμενικού Πατριαρχείου. Το διάταγμα για την Αυτοκεφαλία της Εκκλησίας της Ουκρανίας υπογράφτηκε στην Κωνσταντινούπολη στις 5 Ιανουαρίου 2019 και ανήμερα της εορτής των Θεοφανίων πραγματοποιήθηκε η επίσημη παραλαβή του Τόμου της Αυτοκεφαλίας από τα χέρια του Οικουμενικού Πατριάρχη Βαρθολομαίου, παρουσία του πρόεδρου της Ουκρανίας, Πέτρο Ποροσένκο.

Ενθρονίστηκε στον Καθεδρικό Ναό Αγίας Σοφίας Κιέβου στις 3 Φεβρουαρίου 2019 (ημερομηνία γενεθλίων του) από τον Μητροπολίτη Γαλλίας Εμμανουήλ, αναγιγνώσκοντας τον Ενθρονιστήριο Λόγο του παρουσία του προέδρου της Ουκρανίας. Η χορήγηση αυτοκεφαλίας στην Εκκλησία της Ουκρανίας έχει προκαλέσει την αντίδραση του Πατριαρχείου Μόσχας που γι' αυτό το λόγο αποφάσισε να διακόψει την εκκλησιαστική κοινωνία με το Οικουμενικό Πατριαρχείο Κωνσταντινουπόλεως σχετικά με την δικαιοδοσία στην ιστορική Εκκλησία του Κιέβου. 

Μέχρι σήμερα την νέα αυτοκέφαλη εκκλησία έχουν αναγνωρίσει η Εκκλησία της Ελλάδος (στις 12 Οκτωβρίου 2019 με απόφαση της Ιεράς Συνόδου της Ιεραρχίας
), το Πατριαρχείο Αλεξανδρείας (στις 8 Νοεμβρίου 2019) και ο Αρχιεπίσκοπος Κύπρου Χρυσόστομος Β΄ (στις 24 Οκτωβρίου 2020).

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μητροπολίτης Κιέβου Επιφάνιος** |

* Ορθόδοξη Εκκλησία της Ουκρανίας
* Ορθόδοξο σχίσμα Μόσχας-Κωνσταντινούπολης (2018)

Παραπομπές
----------

1. ↑  «Ο Σεβασμιώτατος Μητροπολίτης πρώην Κιέβου και Γαλικίας κύριος Φιλάρετος. (γεν. 1929)(Εκκλησία της Ουκρανίας)».
2. ↑  «ΠΑΤΡΙΑΡΧΙΚΟΣ ΚΑΙ ΣΥΝΟΔΙΚΟΣ ΤΟΜΟΣ ΧΟΡΗΓΗΣΕΩΣ ΑΥΤΟΚΕΦΑΛΟΥ ΕΚΚΛΗΣΙΑΣΤΙΚΟΥ ΚΑΘΕΣΤΩΤΟΣ ΕΙΣ ΤΗΝ ΕΝ ΟΥΚΡΑΝΙΑι ΟΡΘΟΔΟΞΟΝ ΕΚΚΛΗΣΙΑΝ». Αρχειοθετήθηκε από το πρωτότυπο στις 17 Ιουλίου 2019. Ανακτήθηκε στις 29 Νοεμβρίου 2019.
3. ↑  «Τα Θεοφάνεια στο Φανάρι – Παραδόθηκε ο Τόμος Αυτοκεφαλίας στην Ουκρανία». *Orthodoxia Info*.
4. ↑  "Ενθρονίστηκε ο Ουκρανίας Επιφάνιος (BINTEO)", ΡΟΜΦΑΙΑ 03.02.2019
5. ↑  Σχίσμα Οικουμενικού Πατριαρχείου και Πατριαρχείου Μόσχας
6. ↑  "Το επίσημο Ανακοινωθέν της Ιεραρχίας για την Ουκρανία", ΡΟΜΦΑΙΑ 12.10.2019
7. ↑  "Εφτασε στο Κίεβο η αναγνώριση της Εκκλησίας της Ελλάδος ΜΕ ΥΠΟΓΡΑΦΗ ΙΕΡΩΝΥΜΟΥ B", ORTHODOXIA INFO 29.10.2019
8. ↑  "ΑΠΟΚΛΕΙΣΤΙΚΟ: Ο Πατριάρχης Αλεξανδρείας μνημόνευσε τον Κιέβου Επιφάνιο", ΡΟΜΦΑΙΑ 08.11.2019
9. ↑  «Αλεξανδρείας: Από σήμερα το Πατριαρχείο μας κατέγραψε στα Δίπτυχα την Αυτοκέφαλη Εκκλησία της Ουκρανίας (βίντεο)", ΟΡΘΟΔΟΞΙΑ 08.11.2019». Αρχειοθετήθηκε από το πρωτότυπο στις 8 Νοεμβρίου 2019. Ανακτήθηκε στις 29 Νοεμβρίου 2019.
10. ↑  «Εκκλησία | Ανακοίνωση Πατριαρχείου Αλεξανδρείας για την αναγνώριση της Αυτοκέφαλης Ορθόδοξης Εκκλησίας της Ουκρανίας | ΕΚΚΛΗΣΙΑ | orthodoxia.online». *Ορθοδοξία | orthodoxia*. Ανακτήθηκε στις 23 Δεκεμβρίου 2020.
11. ↑  "ΒΙΝΤΕΟ: Ο Αλεξανδρείας μνημονεύει Επιφάνιο Ουκρανίας", ORTHODOXIA INFO 08.11.2019
12. ↑  «ΕΚΤΑΚΤΟ: Ο Αρχιεπίσκοπος Κύπρου μνημόνευσε τον Ουκρανίας Επιφάνιο!». *ROMFEA*. Ανακτήθηκε στις 24 Οκτωβρίου 2020.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οι σημερινοί Προκαθήμενοι των Ορθοδόξων Εκκλησιών |
| --- |
|  |
| Πατριαρχεία | 

|  |  |
| --- | --- |
| Πρεσβυγενή | 
* Κωνσταντινουπόλεως Βαρθολομαίος
* Αλεξανδρείας Θεόδωρος
* Αντιοχείας Ιωάννης
* Ιεροσολύμων Θεόφιλος
 |
|  |
| Νεοπαγή | 
* Ρωσίας Κύριλλος
* Σερβίας Πορφύριος
* Ρουμανίας Δανιήλ
* Βουλγαρίας Νεόφυτος
* Γεωργίας Ηλίας
 |

 |  |
|  |
| Αυτοκέφαλες Εκκλησίες | 
* Κύπρου Γεώργιος
* Ελλάδος Ιερώνυμος
* Αλβανίας Αναστάσιος
* Πολωνίας Σάββας
* Τσεχίας και Σλοβακίας Ραστισλάβος
* Ουκρανίας Επιφάνιος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 311348521
* GND: 1142252280

 |

 |